Document ID: /roh_data/filtered/Billingualer_Corpus_interleaved-de-rm.jsonl.gz/1108

This is a text translated from German to Rumantsch Grischun.
Regierung und Kommission für Wirtschaft, Abgaben und Staatspolitik schlagen fünf innovative Projekte vor zur Finanzierung aus den Sondererträgen der Graubündner Kantonalbank

Die Bündner Regierung und die Kommission für Wirtschaft, Abgaben und Staatspolitik (KWAS) haben fünf innovative Projekte, die aus den Sondererträgen der Graubündner Kantonalbank finanziert werden sollen, ausgewählt. Mit insgesamt 100 Millionen Franken unterstützt werden sollen Projekte wie die Reform der Gemeindestrukturen, die Erneuerung des Rollmaterials der Rhätischen Bahn, die Schaffung wettbewerbsfähiger Tourismusstrukturen, die Unterstützung von Projekten zur Verbindung von Bündner Talschaften (Projekt Querverbindungen) und der Aufbau einer Stiftung für Innovation, Entwicklung und Forschung Graubünden.

Im Zusammenhang mit der Rückzahlung von Dotationskapital der Graubündner Kantonalbank im Februar 2006 erhielt der Kanton Graubünden Eigenkapital-Mittel (anteilmässige Reserven) im Betrag von knapp 100 Millionen Franken. Diese Mittel stellen für den Kanton einen ausserordentlichen, nicht budgetierten Finanzertrag dar. Dieses Kapital soll nach den Vorgaben von Regierung und Grossem Rat vollständig zur Finanzierung von ausserordentlichen und innovativen Projekten eingesetzt werden.

Die Regierung hat sich nach Absprache mit der grossrätlichen Kommission für Wirtschaft, Abgaben und Staatspolitik (KWAS) für die folgenden fünf Projekte ausgesprochen: Reform Gemeindestrukturen (20 Mio. Fr.), Erneuerung Rollmaterial Rhätische Bahn (22 Mio. Fr.), Wettbewerbsfähige Tourismusstrukturen (18 Mio. Fr.), Projekt Querverbindungen (10 Mio. Fr.) und Stiftung Innovation, Entwicklung und Forschung (30 Mio. Fr.).

Beurteilungskriterien

Bei der Auswahl und Gewichtung der Projekte waren insbesondere die folgenden Beurteilungskriterien ausschlaggebend:

- Die Projekte müssen nachhaltig wirken im Hinblick auf die Schaffung von effizienteren Strukturen und Angeboten, die eine möglichst hohe Wertschöpfung generieren. Sie sollen den Kanton Graubünden als Wirtschafts-, Forschungs- und Bildungsstandort stärken und ihn als Arbeits- und Wohnort attraktiver machen.

- Der Mitteleinsatz muss im Voraus klar definierbar sein, für laufende Konsumausgaben dürfen keine Mittel verwendet werden.

- Die Projekte sollen keiner gesetzlichen Verpflichtung entsprechen.

- Die Projekte müssen ausserhalb des ordentlichen und im Finanzplan des Kantons berücksichtigten Aufgabenprogramms liegen.

Die Mehrzahl der Projekte soll innerhalb der Regierungsprogrammperiode 2009 bis 2012 realisiert werden. Für jedes der berücksichtigten Projekte liegt eine ausführliche Beschreibung vor, welche auf die Erfüllung der gestellten Anforderungen und Beurteilungskriterien hinweist.

Reform Gemeindestrukturen

Zur Förderung der beabsichtigten Reformen der Gemeindestrukturen, insbesondere auch von Gemeindefusionen sollen 20 Millionen Franken eingesetzt werden. Mit den verbesserten Gemeindestrukturen werden auch bessere Rahmenbedingungen für die wirtschaftliche Entwicklung geschaffen. Innerhalb der nächsten sechs bis zehn Jahren sollen mehrere Talfusionen und einige weitere Strukturbereinigungen erfolgen und unterstützt werden.

Erneuerung Rollmaterial der Rhätischen Bahn

Die Rhätische Bahn ist auf die Erneuerung ihres überalterten Rollmaterials für den Personenverkehr dringend angewiesen, um die heutigen Kunden- und Marktbedürfnisse abzudecken und ihre Wettbewerbsfähigkeit als Bahnunternehmen zu sichern. Die Rollmaterialbeschaffung, die in einer 1. Etappe Kosten von ca. 180 Millionen Franken verursacht, soll durch ausserordentliche Mittel des Kantons in der Höhe von 22 Millionen Franken mitfinanziert werden.

Wettbewerbsfähige Tourismusstrukturen

Die Strukturen des Bündner Tourismus sollen grundlegend umgebaut werden mit dem Ziel, durch wettbewerbsfähigere Tourismusstrukturen neue Gäste zu gewinnen. 18 Millionen Franken sollen im Rahmen des Projekts als Anreiz unter anderem für den Aufbau und die Startphase der neuen Destination Management Organisationen (DMO), für einen neuen Leistungsauftrag an Graubünden Ferien sowie für den Aufbau einer gemeinsamen Informationsplattform eingesetzt werden. Die Zahl der selbständig tätigen Tourismusorganisationen soll wesentlich reduziert werden.

Projekt Querverbindungen

Mit diesem Projekt sollen Grundlagenarbeiten für Projekte unterstützt werden, welche die verkehrsmässige Erschliessung und Verbindung (Schiene und Strasse) unserer Alpentäler zum Inhalt haben. Als Beispiele dienen das Bahngrossprojekt Verbindung Landeck-Mals-Unterengadin oder die Strassenverbindung Misox-Chiavenna und weitere Projekte, die sich mit Querverbindungen unserer Täler befassen. Solche innovativen Projekte sollen mit den hierfür reservierten kantonalen Mitteln bis Stufe "Vorprojekt" vorangetrieben werden. Insgesamt werden 10 Millionen Franken eingesetzt.

Stiftung für Innovation, Entwicklung und Forschung

Einer noch zu errichtenden "Stiftung für Innovation, Entwicklung und Forschung Graubünden" sollen 30 Millionen Franken zugute kommen. Die Stiftung bezweckt, den Bildungs-, Forschungs- und Entwicklungsstandort Graubünden gezielt zu stärken und im Zusammenwirken mit der Wirtschaft Wissen und Können zu sichern und weiter auszubauen. Die Stiftung soll durch die Gewährung von Beiträgen und Darlehen an Unternehmen, Institutionen und Einzelpersonen mit Bezug zum Kanton Graubünden herausragende Projekte mit besonderer Wertschöpfung, Innovationskraft und Nachhaltigkeit ermöglichen.

Ziele der eingereichten Initiative weitgehend abgedeckt

Am 21. April 2005 reichte die Junge CVP ein Initiativbegehren zur Errichtung eines Innovationsfonds für Graubünden bei der Standeskanzlei ein. Die von der Regierung vorgesehenen Projekte decken sich weitgehend mit dem mit diesem Fonds verfolgten Zweck. Eine Fondslösung lehnt die Regierung hingegen ab, da sie für die Abwicklung der Vorlage keine Vorteile bringt. Verzichtet werden soll auch auf den Erlass eines neuen Gesetzes. Für die Realisierung der Projekte Querverbindungen und Stiftung für Innovation, Entwicklung und Forschung ist jedoch noch eine Teilrevision des kantonalen Wirtschaftsentwicklungsgesetzes erforderlich. Für den Mitteleinsatz und die Projektsteuerung reichen die bestehenden Instrumente aus. Es bietet sich dafür insbesondere der Beschluss von Verpflichtungskrediten mit der entsprechenden Zweckbestimmung durch den Grossen Rat an.

Gremium: Regierung

Quelle: dt Standeskanzlei Graubünden

Data: 19.04.2006

La regenza e la cumissiun per economia, taxas e politica da stadi sustegnan tschintg projects innovativs cun ils retgavs spezials da la banca chantunala grischuna

La regenza grischuna e la cumissiun per economia, taxas e politica da stadi (CETPS) han elegì tschintg projects innovativs che duain vegnir finanziads cun ils retgavs spezials da la banca chantunala grischuna. Cun totalmain 100 milliuns francs duain vegnir sustegnids projects sco la refurma da las structuras communalas, la renovaziun dals vaguns da la viafier retica, la creaziun da structuras turisticas cumpetitivas, il sustegn da projects per colliar las valladas grischunas (project "colliaziuns traversalas") e l'installaziun d'ina fundaziun per innovaziun, svilup e perscrutaziun en il Grischun.

En connex cun il rembursament da chapital da dotaziun da la banca chantunala grischuna il favrer 2006 ha il chantun Grischun survegnì meds da l'agen chapital (reservas proporziunalas) da stgars 100 milliuns francs. Quests meds finanzials èn per il chantun in retgav extraordinari betg budgetà. Tenor las directivas da la regenza e dal cussegl grond duai quest chapital vegnir utilisà cumplainamain per finanziar projects extraordinaris ed innovativs.

Suenter avair consultà la cumissiun per economia, taxas e politica da stadi (CETPS) è la regenza s'exprimida per ils suandants tschintg projects: refurma da las structuras communalas (20 milliuns francs), renovaziun dals vaguns da la viafier retica (22 milliuns francs), structuras turisticas cumpetitivas (18 milliuns francs), project "colliaziuns traversalas" (10 milliuns francs) e fundaziun per innovaziun, svilup e perscrutaziun (30 milliuns francs).

Criteris da valitaziun

Per selecziunar e per valitar ils projects èn stads decisivs en spezial ils suandants criteris:

- Ils projects ston avair in effect persistent areguard la creaziun da structuras effizientas e da purschidas che genereschan ina valur agiuntada uschè gronda sco pussaivel. Els duain rinforzar il chantun sco lieu economic e sco lieu da perscrutaziun e da furmaziun ed al render pli attractiv sco lieu da lavur e da domicil.

- L'utilisaziun dals meds finanzials sto esser definibla ordavant, e quai cleramain. Per expensas da consum currentas na dastgan quests meds finanzials betg vegnir duvrads nagins.

- Ils projects na duain betg correspunder ad obligaziuns prescrittas da la lescha.

- Ils projects duain sa chattar ordaifer il program d'incumbensas ordinari ch'è resguardà en il plan da finanzas dal chantun.

La gronda part dals projects duai vegnir realisada entaifer la perioda dal program da la regenza 2009 fin 2012. Per mintga project resguardà è avant maun ina descripziun detagliada che renviescha a l'adempliment da las pretensiuns e dals criteris da valitaziun.

Refurma da las structuras communalas

Per promover las refurmas planisadas da las structuras communalas, spezialmain er fusiuns da vischnancas, duain vegnir impundids 20 milliuns francs. Cun las structuras communalas meglieradas vegnan er stgaffidas meglras cundiziuns generalas per il svilup economic. Entaifer ils proxims sis fin diesch onns duain vegnir fatgas e sustegnidas pliras fusiuns a vischnancas da valladas ed in pèr auters repassaments da las structuras.

Renovaziun dals vaguns da la viafier retica

La viafier retica sto urgentamain renovar ses vaguns antiquads per il traffic da persunas per satisfar als basegns actuals da la clientella e dal martgà, e quai per garantir sia cumpetitivitad sco interpresa da viafier. L'acquisiziun da vaguns che chaschuna custs da circa 180 milliuns francs en ina emprima etappa duai vegnir sustegnida dal chantun cun meds finanzials extraordinaris en la dimensiun da 22 milliuns francs.

Structuras turisticas cumpetitivas

Las structuras dal turissem grischun duain vegnir midadas fundamentalmain cun la finamira da gudagnar novs giasts cun structuras turisticas pli cumpetitivas. En il rom da quest project duain vegnir impundids 18 milliuns francs tranter auter sco stimul per stgaffir e per cumenzar cun las novas organisaziuns per il manaschament da las destinaziuns (DMO), per dar ina nova incarica da prestaziun a Grischun vacanzas sco er per installar ina plattafurma da communicaziun cuminaivla. Il dumber da las organisaziuns turisticas che lavuran independentamain duai vegnir reducì cleramain.

Project "colliaziuns traversalas"

Cun quest project duain vegnir sustegnidas lavurs da basa per projects che sa fatschentan cun l'avertura e cun la colliaziun dal traffic (viafier e via) da nossas valladas muntagnardas. Sco exempel servan il project grond da viafier da la collaziun Landeck-Mals-Engiadina bassa u la colliaziun da via Mesauc-Chiavenna ed ulteriurs projects che sa fatschentan cun colliaziuns traversalas da nossas vals. Cun ils meds finanzials ch'il chantun ha reservà spezialmain per quest intent duain tals projects innovativs vegnir sustegnids fin al stgalim "project preliminar". Totalmain vegnan impundids 10 milliuns francs.

Fundaziun per innovaziun, svilup e perscrutaziun

Ina "fundaziun per innovaziun, svilup e perscrutaziun en il Grischun" che sto anc vegnir stgaffida duai survegnir 30 milliuns francs. L'intent da la fundaziun è da rinforzar cleramain il Grischun sco lieu da furmaziun, da perscrutaziun e da svilup e da garantir e d'engrondir vinavant - en cooperaziun cun l'economia - la savida e l'abilitad. Cun conceder contribuziuns ed emprests da daners ad interpresas, ad instituziuns ed a persunas singulas che han ina relaziun cun il chantun Grischun duai questa fundaziun pussibilitar a realisar projects cun ina valur agiuntada, cun ina forza innovativa e cun ina persistenza speziala.

Satisfatg per gronda part a las finamiras da l'iniziativa inoltrada

Ils 21 d'avrigl 2005 ha la giuvna PCD inoltrà tar la chanzlia chantunala ina dumonda d'iniziativa per stgaffir in fond d'innovaziun per il Grischun. Ils projects previs da la regenza correspundan per gronda part als intents che vegnan persequitads cun quest fond. Ina soluziun da fond dentant refusa la regenza, perquai ch'in fond na porta nagins avantatgs per realisar il project. Ella vul dentant er renunziar da relaschar ina nova lescha. Per realisar ils projects "colliaziuns traversalas" e "fundaziun per innovaziun, svilup e perscrutaziun" èsi dentant necessari che la lescha chantunala per il svilup economic vegnia revedida parzialmain. Per impunder ils meds finanzials e per diriger ils projects bastan ils instruments existents. Per quai s'offrescha en spezial il conclus dal cussegl grond davart credits d'impegn cun ils intents correspundents.

Gremi: regenza

Funtauna: rg chanzlia chantunala dal Grischun

Data: 19.04.2006